
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 563 

20 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι και προϋποθέσεις εποπτείας και ελέγχου φορο¬ 
λογικών αποθηκών βιομηχανοποιημένων καπνών . 1 
Καθορισμός Υπηρεσιακών Σημάτων και λοιπών διακρι¬ 
τικών των Μέσων Δίωξης της Τελωνειακής Υπηρε¬ 


σίας - Υπηρεσιακές Ταυτότητες. 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 327/191 (1) 


Όροι και προϋποθέσεις εποπτείας και ελέγχου φορολογι¬ 
κών αποθηκών βιομηχανοποιημένων καπνών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Το άρθρο 55 του Ν. 2127/93 (ΦΕΚ 48/Α), με το 
οποίο ορίζεται ότι αρμόδια αρχή για την εφαρμογή των 
διατάξεων του νόμου αυτού είναι η Γενική Διεύθυνση Τε¬ 
λωνείων. 

2. Την παράγρ. 3 του άρθρου 10 του Ιδιου παραπάνω νό¬ 
μου, όπως συμπληρώθηκε με την παράγραφο 12 του άρ¬ 
θρου 2 του Ν. 2187/1994 (ΦΕΚ 16/Α), με την οποία εξου¬ 
σιοδοτείται ο Υπουργός των Οικονομικών όπως με από¬ 
φασή του καθορίσει τους όρους και προϋποθέσεις επο¬ 
πτείας και ελέγχου των φορολογικών αποθηκών βιομηχα- 
νοποιημένων καπνών. 

3. Την παράγραφο 3 του άρθρου 8 της αριθμ. Δ. 423/ 
276/19.3.93 Α.Υ.Ο. 

4. Την αριθμ. 185/94 Γνωμοδότηση της Ολομέλειας 
του Νομικού Συμβουλίου του Κράτους που έγινε αποδε¬ 
κτή από τον Υπουργό των Οικονομικών. 

5. Ότι από την παρούσα απόφαση δεν προκαλείται δα¬ 
πάνη στον Κρατικό Προϋπολογισμό. 

6. Σχετική εισήγηση της υπηρεσίας, αποφασίζουμε: 

1. Προκειμένου να αποφεύγονται συνεχείς καθημερι¬ 
νές μετακινήσεις Τελωνειακών υπαλλήλων, ύστερα από 
σχετικές προς τούτο αιτήσεις και δαπάνες των εγκεκριμέ¬ 
νων αποθηκευτών για αποσφραγίσεις και σφραγίσεις των 
φορολογικών αποθηκών ή για τη διενέργεια των καΐα νόμο 
απαιτουμένων τελωνειακών και συναφών ελέγχων, εργα¬ 
σιών, διαδικασιών και διατυπώσεων των σχετικών με την 


ορθή βεβαίωση και είσπραξη από το Τελωνείο του Ειδικού 
Φόρου Κατανάλωσης, την καταστολή τυχόν φοροδιαφυ¬ 
γής επί των προϊόντων, επιτρέπεται, κατά τα ειδικότερα 
κατωτέρω οριζόμενα, η εγκατάσταση εντός των φορολο¬ 
γικών αποθηκών υπαλλήλων της αρμόδιας Τελωνειακής 
Αρχής για τη διενέργεια των ανωτέρω τελωνειακών εργα¬ 
σιών και ελέγχων. 

2. Ο εγκεκριμένος αποθηκευτής που επιθυμεί την 
εγκατάσταση στους χώρους των φορολογικών αποθηκών 
του, κλιμακίου υπαλλήλων της αρμόδιας για τον έλεγχο και 
την εποπτεία αυτών τελωνειακής αρχής, υποβάλλει στη 
Γενική Δ/νση Τελωνείων σχετική αίτηση στην οποία θα 
αναφέρονται: 

α. Οι φορολογικές αποθήκες στις οποίες ενδιαφέρεται 
να εγκατασταθούν τελωνειακό κλιμάκια. 

β. Η ποσότητα και το είδος των βιομηχανοποιημένων 
καπνών που παρήχθησαν, μεταποιήθηκαν ή κατέχοντο 
εντός των φορολογικών αποθηκών κατά το προηγούμενο 
της υποβολής της αίτησης έτος. 

3. Μετά την υποβολή της παραπάνω αίτησης η Γενική 
Διεύθυνση Τελωνείων, αφού κρίνει αναγκαία την εγκατά¬ 
σταση τελωνειακού κλιμακίου, εκδίδει σχετική εγκριτική 
απόφαση. 

Ακολούθως, ο προϊστάμενος του Τελωνείου που έχει 
την αρμοδιότητα του ελέγχου των φορολογικών αποθη¬ 
κών, ορίζει με βάση τις ανάγκες λειτουργίας και ελέγχου 
αυτών, τη σύνθεση του κλιμακίου. 

4. Το τελωνειακό κλιμάκιο επικεφαλής του οποίου ορί¬ 
ζεται τελωνειακός υπάλληλος με εμπειρία στα εποπτικά ή 
ελεγκτικά καθήκοντα, αποτελεί παράρτημα της τελωνεια¬ 
κός αρχής από την οποία προέρχεται, στο όνομα και για 
λογαριασμό της οποίας θα διενεργούνται όλες οι τελω¬ 
νειακός και συναφείς εργασίες και έλεγχοι που αναφέρο- 
νται στη βεβαίωση των φόρων που αναλογούν στα βιομη- 
χανοποιημένα καπνά, καθώς και στην εποπτεία και έλεγχο 
των φορολογικών αποθηκών, όπως αυτές ειδικότερα κα¬ 
θορίζονται από τις διατάξεις του Ν. 2127/93, τις κατ' 
εξουσιοδότηση αυτού εκδοθείσες υπουργικές αποφάσεις 
και λοιπές συναφείς διοικητικές πράξεις και ενέργειες. 

5. Το κλιμάκιο εγκαθίσταται εντός της φορολογικής 
αποθήκης και αδαπάνως για το Δημόσιο σε εστεγασμένο 
χώρο κατάλληλο και ασφαλή προς διενέργεια των κατά 
περίπτωση απαιτουμένων τελωνειακών εργασιών και δια¬ 
τυπώσεων, τούτων θεωρουμένων ως εκτός τελωνειακού 
καταστήματος προσφερομένων. 

Η εγκατάσταση εντός των φορολογικών αποθηκών τε¬ 
λωνειακού κλιμακίου δεν απαλλάσσει τον εγκεκριμένο 
αποθηκευτή των ευθυνών του από διαπιστούμενες ελλεί¬ 
ψεις προϊόντων που υπόκεινται σε Ειδικό Φόρο Κατανά¬ 
λωσης. 

6. Στα πλαίσια της εποπτείας και του ελέγχου των φο¬ 
ρολογικών αποθηκών και προς διασφάλιση των συμφερό¬ 
ντων του Δημοσίου θα τηρούνται επιπλέον και οι παρα¬ 
κάτω όροι και προϋποθέσεις: 

α) Οι πόρτες εισόδου και εξόδου της φορολογικής απο¬ 
θήκης ασφαλίζονται με δύο ανόμοιες κλειδαριές, τα κλει¬ 
διά των οποίων φυλάσσονται το μεν ένα από το Τελω¬ 
νειακό Κλιμάκιο το δε άλλο από εκπρόσωπο του εγκεκρι¬ 
μένου αποθηκευτή. 

Οι πόρτες αυτές ανοίγονται πάντοτε από δύο υπαλλή¬ 
λους του τελωνειακού κλιμακίου και ένα εκπρόσωπο του 
εγκεκριμένου αποθηκευτή το όνομα του οποίου έχει 
προηγουμένως γνωστοποιηθεί στην υπηρεσία του κλιμα¬ 
κίου. 

β) Ο εγκεκριμένος αποθηκευτής καταθέτει στην υπη¬ 
ρεσία του τελωνειακού κλιμακίου κατάσταση στην οποία 
θα φαίνεται όλο το απασχολούμενο μέσα στη φορολογική 
αποθήκη, προσωπικό, υποχρεούμενος να την ενημερώνει 
άμεσα για κάθε σχετική μεταβολή. 

γ) Η είσοδος και η παραμονή εντός των φορολογικών 
αποθηκών προσώπων άλλων εκείνων του προηγουμένου 
εδαφίου δεν επιτρέπεται χωρίς την προηγούμενη άδεια 
του προϊσταμένου του Τελωνειακού Κλιμακίου. 

δ) Στα εξερχόμενα των φορολογικών αποθηκών πρό¬ 
σωπα διενεργείται σωματική έρευνα από εκπρόσωπο του 
εγκεκριμένου αποθηκευτή υπό την επιτήρηση πάντοτε 
υπαλλήλων του τελωνειακού κλιμακίου. 

ε) Η είσοδος στη φορολογική αποθήκη και η έξοδος απ’ 
αυτή παντός είδους οχήματος απαγορεύεται χωρίς την 
άδεια της υπηρεσίας του Τελωνειακού Κλιμακίου. 

Τα οχήματα αυτά κατά την είσοδο και έξοδό τους υπό- 
κεινται στον έλεγχο των τελωνειακών υπαλλήλων, προς 
αποφυγή λαθραίας εξαγωγής αφορολογήτων βιομηχανο- 
ποιημένων καπνών. 

στ) Προκειμένου για φορολογικές αποθήκες που παρά¬ 
γουν ή μεταποιούν καπνοβιομηχανικά προϊόντα, η είσοδος 
στο χώρο αυτών πρώτων και βοηθητικών υλών θα γίνεται 
με την τήρηση των προβλεπομένων κατά περίπτωση από 
τις κείμενες διατάξεις τελωνειακών και λοιπών διατυπώ¬ 
σεων. 

7. Η εποπτεύουσα τη φορολογική αποθήκη τελωνειακή 
αρχή, πέραν των οριζομένων στην προηγούμενη παρά¬ 
γραφο 6 μπορεί να λαμβάνει κατά την κρίση της και πρό¬ 
σθετα εξασφαλιστικά μέτρα προς πληρέστερη διασφά¬ 
λιση των συμφερόντων του Δημοσίου και πρόληψη τυχόν 
καταστρατηγήσεων των τελωνειακών και φορολογικών 
διατάξεων. 

8. Ο εγκεκριμένος αποθηκευτής υποχρεούται να διευ¬ 
κολύνει την τελωνειακή αρχή στην άσκηση εποπτείας και 
ελέγχου για την απρόσκοπτη εκτέλεση του έργου της. 

9. Το ωράριο εργασίας του προσωπικού του τελωνεια¬ 
κού κλιμακίου που επιβλέπει τη φορολογική αποθήκη, 
εναρμονίζεται με τις ώρες λειτουργίας της φορολογικής 
αποθήκης. 

Για τις παρεχόμενες τελωνειακός υπηρεσίες από την 
εγκατάσταση και λειτουργία του κλιμακίου εντός των φο¬ 
ρολογικών αποθηκών και κατά το μέρος εκείνο που δι’ αυ¬ 


τών εξυπηρετούνται κατά βάση ανάγκες των φορολογικών 
αποθηκών, εφαρμόζονται οι διατάξεις των αριθμ. Τ. 4214/ 
531/11.11.85 και Τ. 2270/409/28.3.86 Α.Υ.Ο. 

10. Αν μέχρι την 1.8.1994 δεν έχει υποβληθεί η υπό της 
παραγράφου 2 της παρούσας προβλεπόμενη αίτηση του 
εκγκεκριμένου αποθηκευτή, το Τελωνείο ελέγχου και 
εποπτείας των φορολογικών αποθηκών βιομηχανοποιη- 
μένων καπνών, εισηγείται στη Γενική Δ/νση Τελωνείων 
σχετικά με την αναγκαιότητα ή όχι εγκατάστασης εντός 
αυτών τελωνειακού κλιμακίου. 

Στις περιπτώσεις αυτές που για τη διασφάλιση των συμ¬ 
φερόντων του Δημοσίου κριθεί αναγκαία η διαρκής πα¬ 
ρουσία της Τελωνειακής αρχής εντός της φορολογικής 
αποθήκης, εκδίδεται οίκοθεν η υπό της παραγράφου 3 
της παορύσας προβλεπόμενη απόφαση περί εγκατάστα¬ 
σης τελωνειακού κλιμακίου χωρίς την προηγούμενη αί¬ 
τηση του εγκεκριμένου αποθηκευτή. Οι διατάξεις των πα¬ 
ραγράφων 4 και επομένων της παρούσας εφαρμόζονται 
και για τα κλιμάκια της παραγράφου αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. Τ 5831/12824 (2) 

Καθορισμός Υπηρεσιακών Σημάτων και λοιπών διακριτι¬ 
κών των Μέσων Δίωξης της Τελωνειακής Υπηρεσίας - 

Υπηρεσιακές Ταυτότητες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 84 του Π.Δ. 284/88 «Οργα¬ 
νισμός Υπουργείου Οικονομικών», (ΦΕΚ 128/Α/1988), 
όπως έχει τροποποιηθεί και ισχύει. 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα», (ΦΕΚ Α 137), 
όπως προστέθηκε με το άρθρο 27 του Ν. 2081/1992 
(ΦΕΚ Α 154). 

3. Την ανάγκη δημιουργίας νέας βελτιωμένης εικόνας 
των μέσων δίωξης της Τελωνειακής Υπηρεσίας. 

4. Το από 6.4.1994 Πόρισμα της Επιτροπής που συ¬ 
γκροτήθηκε με την αριθμ. 

1028981/266/0006Α/9.3.1994 Α.Υ.Ο. «Συγκρότηση 
Επιτροπής για τη δημιουργία νέας βελτιωμένης παρουσία¬ 
σης των Μέσων Δίωξης της Τελωνειακής Υπηρεσίας», 
αποφασίζουμε: 

ΚΕΦΑΛΑΙΟ Α* 

ΕΜΦΑΝΙΣΗ ΜΕΣΩΝ ΔΙΩΞΗΣ 
ΤΗΣ ΤΕΛΩΝΕΙΑΚΗΣ ΥΠΗΡΕΣΙΑΣ 

Αρθρο 1 

Χρώματα Υπηρεσιακών Σημάτων, 
διακριτικών κλπ. των Μέσων Δίωξης 

1. Τα χρώματα των Υπηρεσιακών Σημάτων, διακριτικών, 
γραμάτων κλπ. των χερσαίων και θαλάσσιων Μέσων Δίω¬ 
ξης της Τελωνειακής Υπηρεσίας είναι το λευκό, το μπλέ, 
το μαύρο και το κίτρινο. 

2. Οι ειδικότερες τεχνικές προδιαγραφές των χρωμά- 

των καθορίζονται στο από 6.4.1994 Πόρισμα της Επιτρο¬ 
πής, που συγκροτήθηκε με την αριθμ. 1028981/266/ 
0006Α/9.3.1994 Α.Υ.Ο. «Για τη δημιουργία νέας βελτιω¬ 
μένης εικόνας παρουσίασης των Μέσων Δίωξης της Τε- 
λωνειακής Υπηρεσίας». 

Αρθρο 2 

Διακριτικά αυτοκινήτων μικρού όγκου 

1. Τα αυτοκίνητα μικρού όγκου τα χρησιμοποιούμενα ως 
Μέσα Δίωξης από την Τελώνειακή Υπηρεσία είναι λευκού 
χρώματος. 

2. Στο πρόσθιο Τμήμα των πλευρών τους και προ του 
αντίστοιχου τροχού φέρουν τρεις διακριτικές λωρίδες υπό 
γωνία 45*. Το πάχος και των τριών λωρίδων συνολικά είναι 
ίσο με το 7% του συνολικού μήκους του αυτοκινήτου. Η 
πρώτη λωρίδα - με αναλογικό πάχος ίσο προς το 5% του 
συνολικού μήκους του αυτοκινήτου - είναι μπλε Χρώμα¬ 
τος. Η δεύτερη λωρίδα - με αναλογικό πάχος 1,2% - είναι 
κίτρινου χρώματος. Η τρίτη λωρίδα - με αναλογικό πάχος 
0,8% - είναι μπλε χρώματος. 

3. Ανω του πρόσθιου τροχού υπάρχει το διακριτικό του 
ασυρμάτου του αυτοκινήτου με κεφαλαία γράμματα 
ύψους 20 χιλ. και ισοϋψείς αριθμούς μπλε χρώματος. 

4. Στις θύρες του οδηγού - συνοδηγού και μετά τις δια¬ 
κριτικές λωρίδες, είναι τοποθετημένο το Υπηρεσιακό 
Σήμα του άρθρου 5 της παρούσας, διαμέτρου 270 χιλ. και 
κάτω αυτού η λέξη «ΤΕΛΩΝΕΙΟ» με κεφαλαία γράμματα, 
μπλε χρώματος και ύψους 56 χιλ. αρμονικά κατανεμη¬ 
μένα. 

Αρθρο 3. 

Διακριτικά αυτοκινήτων μεγάλου όγκου. 

1. Τα αυτοκίνητα μεγάλου όγκου τα χρησιμοποιούμενα 
ως Μέσα Δίωξης από την Τελωνειακή Υπηρεσία είναι λευ¬ 
κού χρώματος. 

2. Στο πρόσθιο Τμήμα των πλευρών του πήγματος (κα- 
ρότσας) αυτού φέρουν υπό γωνία 45°, τρεις διακριτικές 
λωρίδες. Το πάχος και των τριών λωρίδων συνολικά είναι 
ίσο με το 7% του συνολικού μήκους του αυτοκινήτου. 

Η πρώτη λωρίδα - με αναλογικό πάχος ίσο προς το 5% 
του συνολικού μήκους του αυτοκινήτου - είναι μπλε χρώ¬ 
ματος. Η δεύτερη λωρίδα - με αναλογικό πάχος 1,2%-* εί¬ 
ναι κίτρινου χρώματος. Η τρίτη λωρίδα - με αναλογικό πά¬ 
χος 0,8% - είναι επίσης μπλε χρώματος: 

3. Μετά τις διακριτικές λωρίδες είναι τοποθετημένο το 
Υπηρεσιακό Σήμα του άρθρου 5 της παρούσας, διαμέτρου 
750 χιλ. και παραπλεύρως αυτού η λέξη «ΤΕΛΩΝΕΙΟ» με 
κεφαλαία γράμματα, μπλε χρώματος και ύψος 112 χιλ., 
αρμονικά κατανεμημένα. 

4. Ανω του πρόσθιου τροχού του αυτοκινήτου υπάρχει 
το διακριτικό του ασυρμάτου, με κεφαλαία γράμματα, 
μπλε χρώματος και ύψους 56 χιλ., αρμονικά κατανεμη¬ 
μένα. 

Άρθρο 4 

Διακριτικά Πλοίων Δίωξης Λαθρεμπορίου 

1. Τα Πλοία Δίώξης Λαθρεμπορίου (Π.Δ.Λ.) της Τελω- 
νειακής Υπηρεσίας είναι λευκού χρώματος. - 

2. Στις πλευρές του, προς την πλώρη, το πλοίο φέρει, 
υπό γωνία 45°, τρεις διακριτικές λωρίδες. Το πάχος και 
των τριών λωρίδων συνολικά είναι ίσο με το 7% το συνολι¬ 
κού μήκους του πλοίου. Η πρώτη λωρίδα - με αναλογικό 


πάχος ίσο προς το 5% του συνολικού μήκους του πλοίου - 
είναι μπλε χρώματος. Η δεύτερη λωρίδα - με αναλογικό 
πάχος 1,2% - είναι κίτρινου χρώματος. Η τρίτη λωρίδα - με 
αναλογικό πάχος 0,8% - είναι επίσης μπλε χρώματος. 

3. Μετά τις διακριτικές λωρίδες, προς την πρύμνη και 
στο μέσο της πλευράς είναι γραμμένες με κεφαλαία γράμ¬ 
ματα μπλε χρώματος και ύψος ίσο με το 25% της μέσης 
απόστασης μεταξύ ισάλου γραμμής και καταστρώματος, 
οι λέξεις «ΤΕΛΩΝΕΙΟ - ΟυδΤΟΜδ». 

4. Προ των διακριτικών λωρίδων στο άνω μέρος της 
πλώρης υπάρχει το διακριτικό «Α/Λ» και ο αριθμός του 
σκάφους με κεφαλαία μπλε γράμματα ύψους όσο και το 
πάχος της κίτρινης λωρίδας του σκάφους και ισοϋψείς 
αριθμούς ιδίου χρώματος. 

4. Στο πλαϊνό μέρος της Γέφυρας του πλοίου είναι το¬ 
ποθετημένο το Υπηρεσιακό Σήμα του άρθρου 5 της πα¬ 
ρούσας. Γ ια τα πλοία μήκους άνω των 15 μ. το Υπηρεσιακό 
Σήμα έχει διάμετρο 750 χιλ., ενώ για τα πλοία μέχρι 15 μ., 
τούτο έχει διάμετρο 270 χιλ. 

Άρθρο 5 

Υπηρεσιακό Σήμα Μέσων Δίωξης 

1. Το Υπηρεσιακό Σήμα των αυτοκινήτων και των Π.Δ.Λ. 
αποτελείται από δύο ομόκεντρους κύκλους, χρώματος 
μπλε, τα όρια των οποίων διακρίνονται από αντίστοιχα δια¬ 
ζώματα κίτρινου χρώματος. Εντός του μικρού κύκλου 
υπάρχει το διακριτικό της Ελληνικής Τελωνειακής Υπηρε¬ 
σίας του άρθρου 63 της αριθμ. Τ. 3272/8855/20.5.1994 
Α.Υ.Ο. (ΦΕΚ 414/Β/3.6.1994) «Στολή Τελωνειακών 
Υπαλλήλων». 

Τα χρώματα του διακριτικού είναι το λευκό, το μπλε, το 
μαύρο και το κίτρινο. Στο διάστημα μεταξύ των διαζωμά¬ 
των του μεγαλύτερου ομόκεντρου κύκλου είναι γραμμέ¬ 
νες με κεφαλαία γράμματα, κίτρινου χρώματος, αρμονικά 
κατανεμημένα, οι λέξεις «ΔΙΩΞΗ ΛΑΘΡΕΜΠΟΡΙΟΥ ΚΑΙ 
ΝΑΡΚΩΤΙΚΩΝ - ΟυδΤΟΜδ». Η λέξη «ΟυδΤΟΜδ» είναι 
γραμμένη στο κάτω μέρος του Σήματος και χωρίζεται από 
τις λοιπές λέξεις με πεντάκτινους αστερίσκους, κίτρινου 
χρώματος. 

2. Οι διαστάσεις του Υπηρεσιακού Σήματος είναι οι ακό¬ 
λουθες: 


Διαστάσεις 


Στοιχεία Υπηρεσιακού Σήματος Επιβατηγών 

αυτ/των 
& Π.Δ.Λ. 
μέχρι 

15 μ 

Φορτηγών 
αυτ/των 
&Π.Δ.Λ. 
μήκους 
άνω των 
15μ 

1. Συνολικές Διαστάσεις - 
Διάμετρος 

270 

Χίλ. 

750 χιλ. 

2. Μικρός ομόκεντρος κύκλος 
- Διάμετρος 

194 

χιλ. 

542 χιλ. 

3. Μεγάλος ομόκεντρος κύ¬ 
κλος - Διάμετρος 

264 

Χίλ. 

734 χιλ. 

4. Εσωτερικό & Εξωτερικό 
(κίτρινο) διάζωμα πάχος 

3 

χιλ. 

8 χιλ. 

5. Μέγιστο ύψος διακριτικού 
Τελών. Υπηρεσίας αρ. 63 της 

Τ. 3272/8855/20.5.94 ΑΥΟ 

(οι λοιπές διαστάσεις ρυθμίζο- 


νται ανάλογα) 

6. Απόσταση διακριτικού από 

180 

χιλ. 

500 χιλ. 

εσωτερικό κίτρινο διάζωμα 

7. Γ ράμματα εντός του μεγά¬ 
λου ομόκεντρου κύκλου, πλην 

7 

Χίλ. 

21 χιλ 

της λέξης «ΚΑΙ» - ύψος 

8. Γ ράμματα της λέξης «ΚΑΙ» 

20 

χιλ. 

56 χιλ. 

- ύψος 

9. Ακτίνα πεντάκτινου 
αστερί¬ 

10 

χιλ. 

28 χιλ. 

σκου 

10. Απόσταση γραμμάτων από 
το εσωτερικό & το εξωτερικό 

2,5 χιλ. 

7 χιλ. 

διάζωμα 

6 

χιλ. 

16 χιλ. 


’Αρθρο 6 


Φάροι Προειδοποίησης - Σειρήνες - Ταμπέλες 

1. Κάθε Μέσο Δίωξης - αυτοκίνητο ή πλοίο - διαθέτει 
Φάρο προειδοποίησης στην οροφή του, μπλε χρώματος, 
καθώς και σειρήνα. 

2. Τα συμβατικά αυτοκίνητα, που χρησιμοποιούνται ως 
Μέσα Δίωξης, εκτός της σειρήνας, διαθέτουν κινητούς 
φάρους προειδοποίησης, μπλε χρώματος, με μαγνητική 
βάση, για χρήση μόνο στις απαραίτητες περιπτώσεις κα¬ 
θώς και κινητή μπλε ταμπέλα διαστάσεων 200 χ 200 χιλ., 
στην οποία υπάρχει το Υπηρεσιακό Σήμα του άρθρου 5 
της παρούσας, διαμέτρου 170 χιλ., ρυθμιζομένων ανά¬ 
λογα των επί μέρους διαστάσεων αυτού. 

3. Για τη διευκόλυνση των υπαλλήλων κατά την εκτέ¬ 
λεση των καθηκόντων τους, όσον αφορά τον έλεγχο των 
αυτοκινήτων, χρησιμοποιούν ταμπέλα χειρός με λαβή, 
αποτελούμενη από δύο ομόκεντρους κύκλους, με όρια 
διακρινόμενα από αντίστοιχα διαζώματα κίτρινου χρώμα¬ 
τος. Εντός του μικρού κύκλου περιέχεται το διεθνές σήμα 
«8ΤΟΡ» με λευκά γράμματα σε κόκκινο «φόντο». Το διά¬ 
στημα μεταξύ των διαζωμάτων του μεγαλύτερου ομόκε¬ 
ντρου κύκλου είναι όμοιο με το αντίστοιχο του Υπηρεσια¬ 
κού Σήματος του άρθρου 5 της παρούσας. Η διάμετρος 
αυτής είναι 170 χιλ. 

ΚΕΦΑΛΑΙΟ Β' 

Άρθρο 7 

Καθορισμός Υπηρεσιακής Ταυτότητας 
Τελωνειακών Υπαλλήλων 

1. Η Υπηρεσιακή Ταυτότητα των Τελωνειακών Υπαλλή¬ 
λων είναι λευκού χρώματος, διαστάσεων 8,5 χ 5,5 εκ. 
πλαστικοποιημένη. 

2. Στο αριστερό μέρος της πρόσθιας πλευράς της υπάρ¬ 
χει η φωτογραφία του υπαλλήλου, ένστολου και με τα δια¬ 
κριτικά του βαθμού του στις επωμίδες, διαστάσεων, 2,5 χ 
3 εκ. Άνω της φωτογραφίας υπάρχουν ο θυρεός της Ελ¬ 
ληνικής Δημοκρατίας και οι λέξεις «ΕΛΛΗΝΙΚΗ ΔΗΜΟ¬ 
ΚΡΑΤΙΑ - ΥΠΟΥΡΓΕΙΟ ΟΙΚΟΝΟΜΙΚΩΝ - ΓΕΝΙΚΗ Δ/ΝΣΗ 
ΤΕΛΩΝΕΙΩΝ Κ’ Ε.Φ.Κ. - Δ/ΝΣΗ 3η ΠΡΟΣΩΠΙΚΟΥ ΤΕΛΩ¬ 
ΝΕΙΩΝ, με κεφαλαία μαύρα γράμματα, αρμονικά κατανε¬ 
μημένα σε τέσσερις σειρές. 

Στο δεξί μέρος της πρόσθιας πλευράς αναγράφονται οι 
λέξεις «ΔΕΛΤΙΟ ΥΠΗΡΕΣΙΑΚΗΣ ΤΑΥΤΟΤΗΤΑΣ - ΤΕΛΩ¬ 
ΝΕΙΑΚΟΥ ΥΠΑΛΛΗΛΟΥ» με κεφαλαία μαύρα γράμματα, 
αρμονικά κατανεμημένα σε δύο σειρές. Κάτω απ’ αυτές 
υπάρχει ο Γ ενικός αριθμός Δελτίου υπηρεσιακής ταυτότη¬ 


τας και ύστερα πιό κάτω απ’ αυτό υπάρχει πλαίσιο οριζό¬ 
μενο από γραμμές μαύρου χρώματος διαστάσεων 3χ 1,5 
εκ., εντός του οποίου αναγράφονται οι λέξεις «ΑΡΙΘΜΟΣ 
ΜΗΤΡΩΟΥ ΥΠΑΛΛΗΛΟΥ» με κεφαλαία μαύρα γράμματα, 
αρμονικά κατανεμημένα σε δύο σειρές η δε τρίτη σειρά 
του πλαισίου είναι κενή για την αναγραφή του σχετικού 
στοιχείου. Κάτω του πλαισίου έχουν αναγραφεί σε τρεις 
σειρές και με κεφαλαία μαύρα γράμματα τα ακόλουθα: 

Στην πρώτη σειρά η λέξη «ΕΠΙΚΥΡΩΝΕΤΑΙ». 

Στη δεύτερη σειρά η λέξη «ΑΘΗΝΑ» και έχει αφεθεί χώ¬ 
ρος για την αναγραφή της ημερομηνίας επικύρωσης. 

Στην τρίτη σειρά οι συμβολισμοί «Με Ε. Υ. «Κάτω απ’ αυ¬ 
τούς έχει αφεθεί ο κατάλληλος χώρος για την υπογραφή 
και την αντιγραφή της ιδιότητας και του ονόματος του αρ¬ 
μοδίου Προϊσταμένου της Δ.3 Δ/νσης Προσωπικού Τελω¬ 
νείων. 

Διαγώνια στο δεξιό μέρος, αρχίζοντας από κάτω προς τα 
άνω έχουν αναγραφεί με κεφαλαία κόκκινα γράμματα οι 
λέξεις «ΔΙΩΞΗ ΛΑΘΡΕΜΠΟΡΙΟΥ» «ΗΕϋ_ΕΝΙΟ 
ΟυδΤΟΜδ δΕΠνίΟΕ ΑϋΜΙΝΙδΤΗΑΤΙΟΝ» σε δύο σειρές 
αρμονικά κατανεμημένα. 

3. Στην πίσω πλευρά της ταυτότητας έχουν αναγραφεί 
σε έξι σειρές και με κεφαλαία μαύρα γράμματα τα ακό¬ 
λουθα: 

Στην πρώτη σειρά οι λέξεις «ΣΤΟΙΧΕΙΑ ΥΠΑΛΛΗ¬ 
ΛΟΥ». 

Στη δεύτερη σειρά η λέξη «ΕΠΩΝΥΜΟ» με χώρο για την 
αναγραφή του. 

Στην τρίτη σειρά η λέξη «ΟΝΟΜΑ» με χώρο για την ανα¬ 
γραφή του. 

Στην τέταρτη σειρά η λέξη «ΟΝΟΜΑ ΠΑΤΡΟΣ» με χώρο 
για την αναγραφή του. 

Στην πέμπτη σειρά οι λέξεις ΕΤΟΣ ΓΕΝΝ. με χώρο για 
την αναγραφή του. 

Στην έκτη σειρά η λέξη «ΚΛΑΔΟΣ» με χώρο για την ανα¬ 
γραφή του και δίπλα στην ίδια σειρά η λέξη «ΒΑΘΜΟΣ» με 
χώρο για την αναγραφή του. 

Κάτω από τα στοιχεία του υπαλλήλου αναγράφεται το 
ακόλουθο κείμενο: 

«Ο ΚΑΤΟΧΟΣ ΤΟΥ ΠΑΡΟΝΤΟΣ ΔΙΚΑΙΟΥΤΑΙ ΝΑ 
ΟΠΛΟΦΟΡΕΙ ΚΑΤΑ ΤΗΝ ΕΚΤΕΛΕΣΗ ΤΩΝ ΚΑΘΗΚΟ¬ 
ΝΤΩΝ ΤΟΥ (Ν. 2096/52, ΥΠΟΥΡΓΙΚΗ ΑΠΟΦΑΣΗ Τ 
4772/52, Ν. 2168/93). 

ΟΙ ΑΣΤΥΝΟΜΙΚΕΣ, ΛΙΜΕΝΙΚΕΣ, ΣΤΡΑΤΙΩΤΙΚΕΣ ΚΑΙ 
ΛΟΙΠΕΣ ΑΡΧΕΣ ΥΠΟΧΡΕΟΥΝΤΑΙ ΑΝ ΑΥΤΟ ΤΟΥΣ ΖΗ¬ 
ΤΗΘΕΙ ΝΑ ΣΥΝΔΡΑΜΟΥΝ ΑΜΕΣΑ ΚΑΙ ΑΠΟΤΕΛΕΣΜΑ¬ 
ΤΙΚΑ ΤΟΝ ΚΑΤΟΧΟ ΤΟΥ ΠΑΡΟΝΤΟΣ (Π.Δ. 127/89)». 

Κάτω από το κείμενο έχει προβλεφθεί κατάλληλος χώ¬ 
ρος για την υπογραφή και την αναγραφή της ιδιότητας και 
του ονοματεπώνυμου του Προϊσταμένου του Α' Τμήματος 
Υπηρεσιακής Κατάστασης Προσωπικού της Δ.3 Δ/νσης 
Προσωπικού Τελωνείων. 

Το δελτίο υπηρεσιακής ταυτότητας τοποθετείται στη 
μία πλευρά αναδιπλούμενης θήκης διαστάσεων 9 εκατ. 
επί 14 εκατ. χρώματος μαύρου κάτω από κάλυμα με δια¬ 
φανές πλαστικό στη δε άλλη φέρεται στερεωμένο το υπη¬ 
ρεσιακό σήμα του τελωνειακού υπαλλήλου του άρθρου 64 
της Τ. 3272/8855/20.5.1994 Α.Υ.Ο. «Στολή Τελωνεια¬ 
κών Υπαλλήλων» (ΦΕΚ 414/Β/3.6.1994). 

Άρθρο 8 

1. Η παρούσα ισχύει από τη δημοσίευσή της στην Εφη¬ 
μερίδα της Κυβέρνησης. 

2. Λεπτομέρειες και θέματα δευτερούσας σημασίας 
που ανακύπτουν κατά την εφαρμογή της παρούσας, ρυθ¬ 
μίζονται με διαταγή του Προϊσταμένου της Γενικής Διεύ¬ 
θυνσης Τελωνείων και Ε.Φ.Κ. 

3. Κάθε άλλη διάταξη που αντίκειται στην παρούσα κα- 
ταργείται. 

4. Από τις διατάξεις αυτής της Απόφασης προκαλεΐται 
δαπάνη σε βάρος του προϋπολογισμού εξόδων του 
Υπουργείου Οικονομικών τρέχοντος οικονομικού έτους: 
α) ΚΑΕ 0862 του Ειδικού Φορέα 23 120 και β) ΚΑΕ 1251 


του ειδικού Φορέα 23 130 του ίδιου Προϋπολογισμού 
όπου υπάρχει εγγεγραμένη σχετική πίστωση. 

Η Απόφαση αυτή, μετά των υποδειγμάτων των σημά¬ 
των, που αποτελούν αναπόσπαστο τμήμα του κειμένου 
της, να δημοσιευθεί στην Εφημερίδα της Κυβερνή- 
σεως. 

Αθήνα, 7 Ιουλίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 



Διακριτικό Ελληνικής Τελωνειακής Υπηρεσίας 
άρθρου 63 της Τ. 3272/6855/20.5.94 Α.Υ.Ο. 



Αρθρο 2 Διακριτικά αυτοκίνητων μικρού όγκου". 






5294 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



'Αρθρο 4 


Διακρατικά Πλοίων Δίωξης Λαθρεμπορίου". 














